# Decret 130/2014 sobre la denominació oficial del municipi de Vistabella del Maestrat

L’Ajuntament de Vistabella del Maestrazgo, de la província de Castelló, en la sessió plenària del dia 5 d’octubre de 2013, amb els informes previs pertinents i amb el quòrum legalment exigible, va acordar aprovar la modificació del nom actual del municipi, i adoptar com a nova denominació la forma exclusiva en valencià de Vistabella del Maestrat.
El Ple de l’Acadèmia Valenciana de la Llengua, en la sessió de 13 de juny de 2014, va acordar informar favorablement el canvi de denominació proposat.
La Llei 4/1983, de 23 de novembre, d’Ús i Ensenyament del Valencià, de la Generalitat, disposa en l’article 15.1 que correspon al Consell determinar els noms oficials dels municipis de la Comunitat Valenciana.
En virtut de tot això, d’acord amb l’expedient instruït per l’Ajuntament de Vistabella del Maestrazgo per a la modificació de la denominació actual del municipi per la forma exclusiva en valencià de Vistabella del Maestrat, en el qual s’acredita el compliment de les prescripcions exigides en la legislació vigent, a proposta del conseller de Presidència i Agricultura, Pesca, Alimentació i Aigua i amb la deliberació prèvia del Consell, en la reunió del dia 1 d’agost de 2014,
DECRETE
Article únic
El municipi de Vistabella del Maestrazgo, de la província de Castelló, adoptarà la denominació exclusiva en valencià de Vistabella del Maestrat. Les referències que a l’antic antic s’hagueren realitzat pels òrgans de l’Estat i altres organismes públics s’entendran fetes, a partir de la publicació del present decret en el Boletín Oficial del Estado, a la nova denominació.
Contra este decret, que posa fi a la via administrativa, de conformitat amb el que establix l’article 109.c de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, els interessats podran interposar els recursos següents:
1. Directament un recurs contenciós administratiu davant de la Sala Contenciosa Administrativa, del Tribunal Superior de Justícia de la Comunitat Valenciana, en el termini de dos mesos comptadors a partir de l’endemà de la notificació o publicació d’este decret, de conformitat amb el que disposen els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.
2. Potestativament, un recurs de reposició davant del Consell, en el termini d’un mes comptador des de l’endemà de la notificació o publicació del present decret, de conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, tenint en compte que no és possible simultaniejar el recurs contenciós administratiu i el recurs potestatiu de reposició.
3. En el cas que l’interessat siga una administració pública, no es pot interposar recurs en via administrativa, sense perjuí d’allò que disposa l’article 44 de la Llei 29/1998, de 13 de juliol, i s’haurà de requerir prèviament l’anul·lació o la revocació d’este decret, en el termini de dos mesos comptadors des de l’endemà de la notificació o publicació del decret, tenint en compte que això no incidix en la seua executivitat, ni interromp els terminis amb vista a la seua fermesa, al no ser substitutiu del règim de recursos en via administrativa.
Tot això sense perjuí que els interessats puguen exercitar qualsevol altra via que estimen oportuna.
València, 1 d’agost 2014
El president de la Generalitat,
ALBERTO FABRA PART
El conseller de Presidència i Agricultura, Pesca, Alimentació i Aigua,
JOSÉ CÍSCAR BOLUFER

## Decrets que regulen l’alteració dels topònims valencians

* Decret 74/1984 de regulació de l'alteració del nom dels municipis valencians
* Decret 58/1992 de regulació de l'alteració del nom dels municipis valencians

## Enllaços relacionats amb el decret i el municipi

* La publicació del decret al Diari Oficial de la Comunitat Valenciana, DOCV
* El municipi de Vistabella del Maestrat a la Viquipèdia
* La pàgina web de l’Ajuntament de Vistabella del Maestrat

## Enllaços diversos

* Llista dels municipis del País Valencià
* Llista dels municipis del País Valencià que han adaptat el topònim en valencià
* Llista dels municipis del País Valencià que tenen el topònim oficial diferent de la forma tradicional en valencià
* Llista dels decrets que oficialitzen els topònims en valencià
* Llista de l’Acadèmia Valenciana de la Llengua dels municipis valencians
* Pàgina Eines de Llengua de la Coordinadora de Dinamització Lingüística del País Valencià sobre els canvis de denominació dels municipis del País Valencià
* Llei d’ús i ensenyament del valencià
* Pàgina web del Diari Oficial de la Comunitat Valenciana, DOCV